பல அரசாங்கங்களும் சிகரெட்டுகளின் நுகர்வைக் குறைக்கும் விதமாக சிகரெட்டுகள் மீதான கலால் வரியை அறிமுகப்படுத்தியிருக்கின்றன. சிகரெட் வரிகளிலிருந்து சேகரிக்கப்படும் பணம் புகையிலைப் பயன்பாட்டுத் தடுப்புத் திட்டங்களுக்கு பயன்படுத்தப்படும், ஆகவே இது வெளிப்புற செலவினங்களை உள்வயப்படுத்துவதற்கான வழியாக இருக்கிறது.

நோய்க் கட்டுப்பாடு மற்றும் தடுப்பு மையங்கள் 2002 இல் பதிப்பித்த ஒரு ஆராய்ச்சியில் அமெரிக்காவில் விற்கப்படும் ஒவ்வொரு பெட்டி சிகரெட்டின் செலவும் மருத்துவப் பராமரிப்பில் 7 அமெரிக்க டாலருக்கு அதிமாகவும், உற்பத்தித் திறன் இழப்பாகவும் இருக்கிறது என்றும், ஒரு புகைப்பிடிப்பாளருக்கு வருடத்திற்கு 2000 அமெரிக்க டாலர்கள் இழப்பாகவும் இருக்கிறது என்று கூறியிருக்கிறது. மற்றொரு குழுவால் மேற்கொள்ளப்பட்ட ஒரு ஆய்வு அவர்களுடைய குடும்பங்கள் மற்றும் சமூகம் ஒன்றாக அளிக்கும் செலவு ஒரு பெட்டி சிகரெட்டிற்கு 41 அமெரிக்க டாலர்கள் என்பதாக இருப்பதை கண்டுபிடித்திருக்கிறது.

குறி்ப்பிடத்தகுந்த அறிவியல்பூர்வ ஆதாரங்கள் அதிகபட்ச சிகரெட் விலை ஒட்டுமொத்த சிகரெட் நுகர்வைக் குறைக்கச் செய்வதாக நிரூபித்துள்ளன. விலையில் 10 சதவிகிதம் அதிகரிப்பது ஒட்டுமொத்த சிகரெட் நுகர்வை 3 முதல் 5 சதவிகிதம் வரை குறைப்பதாக இருக்கிறது என்பதை பல ஆய்வுகளும் சுட்டிக்காட்டுகின்றன. இளைஞர்கள், சிறுபான்மையினர் மற்றும் குறைந்த வருமானமுள்ள புகைபிடிப்பவர்கள் விலையில் ஏற்படும் அதிகரிப்பின் காரணமாக மற்ற புகைப்பிடிப்பாளர்களைக் காட்டிலும் புகைபிடிப்பதை விட்டுவிடுவதற்கோ அல்லது குறைத்துவிடுவதற்கோ அதிக வாய்ப்பு இருக்கிறது. இருப்பினும் புகைபிடித்தலானது நெகிழ்வற்ற தன்மையின் உதாரணமாகவே காணப்படுகிறது, அதாவது விலையில் ஏற்படும் பெரும் அதிகரிப்பு நுகர்வில் சிறிய அளவிற்கான குறைவிற்கே காரணமாக அமைகிறது.

பல நாடுகளும் சில வகைப்பட்ட புகையிலை வரிவிதிப்பை அமல்படுத்தியிருக்கின்றன. 1997 ஆம் ஆண்டுவரை, டென்மார்க் ஒரு பாக்கெட்டிற்கு 4.02 அமெரிக்க டாலர்கள் வரி என்ற அதிகபட்ச அளவைக் கொண்டதாக இருந்தது. தைவான் ஒரு பாக்கெட்டிற்கு 0.62 என்ற அளவிற்கே வரிச்சுமையைக் கொண்டிருந்தது. தற்போது அமெரிக்காவில் சராசரி விலை மற்றும் கலால் வரியானது மற்ற பல தொழி்ல்மய நாடுகளிலும் உள்ளதைக் காட்டிலும் குறைவாக இருக்கிறது.

சிகரெட் வரிகள் அமெரிக்காவிலேயே மாகாணத்திற்கு மாகாணம் வேறுபடுவதாக இருக்கிறது. உதாரணத்திற்கு, தெற்கு கரோலினா ஒரு பெட்டி சிகரெட்டிற்கு வெறும் 7 செண்ட்களை மட்டுமே வரியாக விதிக்கிறது, இதுவே நாட்டின் குறைந்தபட்ச அளவு, ரோடி தீவு அமெரிக்காவிலேயே சிகரெட் வரியில் அதிகபட்ச அளவைக் கொண்டதாக இருக்கிறது: ஒரு பெட்டிக்கு 3.46 அமெரிக்க டாலர்கள். அலபாமா, இலினாய்ஸ், மிஸோரி, நியூயார்க் நகரம், டென்னஸி மற்றும் விர்ஜினியா கவுண்டிகள் மற்றும் நகரங்கள் சிகரெட்டுகளின் விலையில் கூடுதல் வரம்பிற்குட்பட்ட வரியை விதித்திருக்கின்றன. அதிக வரி விகிதத்தின் காரணாக நியூஜெர்ஸியில் சராசரி சிகரெட் பெட்டியின் விலை 6.45 அமெரிக்க டாலர்களாக இருக்கிறது, இது இப்போதும் சிகரெட் பெட்டியின் தோராய வெளிப்புறச் செலவைக் காட்டிலும் குறைவாக இருக்கிறது.

கனடாவில் சிகரெட் வரிகள் 10 சிஏடி டாலருக்கும் மேலாக மிக விலையுயர்ந்த பிராண்டுகளின் விலைகளை அதிகரிப்பனவையாக இருக்கின்றன.

இங்கிலாந்தில், 20 சிகரெட்டுகள் கொண்ட ஒரு பெட்டி வகைமாதிரியாக 4.25 மற்றும் 5.50 பவுண்டுகள் விலை கொண்டதாக வாங்கப்படும் பிராண்ட் மற்றும் வாங்கப்பட்ட இடத்தின் அடிப்படையில் அமைந்தததாக இருக்கிறது. அதிக வரிவிதிப்பின் காரணமாக உருவான சிகரெட்டுகளுக்கான வலுவான கறுப்புச் சந்தையைக் கொண்ட நாடாக இங்கிலாந்து இருக்கிறது, அத்துடன் 27 சதவிகித சிகரெட் மற்றும் 68 சதவிகித கையால் சுருட்டப்படும் புகையிலை நுகர்வு இங்கிலாந்து அல்லாத வரி செலுத்தியதாக இருப்பதாக கணக்கிடப்பட்டிருக்கிறது.

வரிவிதிப்பு
தயாரிப்பு பாதுகாப்பு
சமூகம்
நிறுத்துதல்